Խալաֆյանի մահվան գործով անցնում էին չորս ոստիկաններ, երկուսն առաջին ատյանի դատարանում արդարացվեցին, մյուս երկուսը՝ դատապարտվեցին պաշտոնական լիազորությունները չարաշահելու համար: Առավելագույն՝ 8 տարվա ազատազրկման դատապարտված ոստիկանի պատիժը վերաքննիչ դատարանը համաներմամբ մեկ երրորդով կրճատեց, իսկ մյուսն ընդհանրապես ազատ արձակվեց: Խալաֆյանի շահերի ներկայացուցիչները դիմել էին Եվրոպական դատարան: «Պահանջով՝ ճանաչել, որ կյանքի իրավունքի խախտման դեպքում չի արվել արդյունավետ քննություն․․․»,- պարզաբանում է Արտակ Զեյնալյանը: